## ΠΑΡΑΡΤΗΜΑ Β΄ – Υπόδειγμα Οικονομικής Προσφοράς

Οι συμμετέχοντες στο διαγωνισμό πρέπει να συμπληρώσουν το κάτωθι υπόδειγμα **«ΠΙΝΑΚΑΣ ΟΙΚΟΝΟΜΙΚΗΣ ΠΡΟΣΦΟΡΑΣ»** και να τον συμπεριλάβουν στον φάκελο της οικονομικής προσφοράς τους. Επίσης, στον φάκελο της οικονομικής προσφοράς υποχρεούται να αναφέρουν τυχόν επιπλέον χρεώσεις, έτσι ώστε η Αναθέτουσα Αρχή να αξιολογήσει τις προσφορές ως προς το σύνολο της δαπάνης που προκύπτει ανά Τμήμα.

**ΠΙΝΑΚΑΣ ΟΙΚΟΝΟΜΙΚΗΣ ΠΡΟΣΦΟΡΑΣ**

|  |  |  |  |  |  |
| --- | --- | --- | --- | --- | --- |
| Τμήμα : | Ποσότητα | Τιμή μονάδας χωρίς ΦΠΑ | Δαπάνη  χωρίς ΦΠΑ | Φ.Π.Α. | Συνολική Δαπάνη |
| Περιγραφή: |  |  |  |  |  |

Το Υπόδειγμα υποβολής Οικονομικής Προσφοράς διατίθενται και σε επεξεργάσιμη μορφή στην ιστοσελίδα της Υπηρεσίας ([www.keyd.gov.gr](http://www.keyd.gov.gr)).

Αντιπροσφορά ή τροποποίηση της Προσφοράς ή πρόταση που κατά την κρίση της αρμόδιας Επιτροπής εξομοιώνεται με αντιπροσφορά είναι απαράδεκτη και δεν λαμβάνεται υπόψη.

Επισημαίνεται ότι στην τιμή περιλαμβάνονται οι υπέρ τρίτων κρατήσεις, ως και κάθε άλλη επιβάρυνση, σύμφωνα με τη νομοθεσία, μη συμπεριλαμβανομένου ΦΠΑ.

Οι ενδιαφερόμενοι που θα υποβάλλουν προσφορά για περισσότερα του ενός Τμήματος της παρούσας διακήρυξης, **υποχρεούται** να καταθέσουν ξεχωριστό, για κάθε τμήμα, σφραγισμένο φάκελο οικονομικής προσφοράς.

Οι ενδιαφερόμενοι για υποβολή προσφοράς αναφορικά με το **Τμήμα Α΄** της παρούσας διακήρυξης οφείλουν να δηλώσουν το ετήσιο κόστος συντήρησης των ειδών. Αναφέρεται ρητώς ότι η Αναθέτουσα Αρχή κατά την επιλογή του μειοδότη για το Τμήμα Α΄, **θα αξιολογήσει μόνο το κόστος κτήσης**. Το δηλωθέν ετήσιο κόστος συντήρησης δεν θα αξιολογηθεί στα πλαίσια ανάθεσης της παρούσας διακήρυξης.

Η Αναθέτουσα Αρχή μετά την παρέλευση του χρόνου καλής λειτουργίας και **εφόσον προκύπτει ανάγκη**, έχει δικαίωμα να προβεί σε ανάθεση της συντήρησης του εξοπλισμού στον προμηθευτή ή σε άλλον συντηρητή κατά την κρίση της. Το δηλωθέν ετήσιο κόστος συντήρησης θα είναι δεσμευτικό για τους προσφέροντες για χρονική περίοδο πενταετίας από την υποβολή της προσφοράς τους. Βασική προϋπόθεση για την ανάθεση των υπηρεσιών συντήρησης είναι η προηγούμενη εξασφάλιση των σχετικών πιστώσεων στον τακτικό προϋπολογισμό της Ε.Γ.Δ.Ι.Χ. του οικονομικού έτους κατά τη διάρκεια του οποίου θα παρασχεθούν οι υπηρεσίες αυτές. Εφόσον ανατεθούν στον προμηθευτή υπηρεσίες συντήρησης του εξοπλισμού, οι όροι και ο τρόπος πληρωμής θα περιγράφονται στη σχετική σύμβαση.